**קורס מפשט לשוני שפתי**

**תכנית לימודים**

חוק שוויון זכויות לאנשים עם מוגבלות ותקנות הנגישות שתוקנו בעקבותיו מחייבים את כל נותני השירות בישראל לערוך התאמות והנגשות עבור אנשים עם מוגבלות.

היכולת להתאים שירותים וסביבות עבור אנשים עם מוגבלות קוגניטיבית היא משימה מורכבת הדורשת ידע רב, מיומנות והבנה מעמיקה.

בתקופת הקורונה התעצמה חשיבות הנגשת המידע לנוכח הצורך בהעברת מידע רב, חיוני ומשתנה בקצב מהיר. במהלך הקורס יוכשרו המשתתפים להנגשת מידע מגוון לקהלי יעד רבים.

**הקורס יכלול\*:**

היכרות עם עולם הנגישות ככלל ונגישות קוגניטיבית בפרט

העמקה והיכרות עם מוגבלויות קוגניטיביות שונות

מודל הנגשה קוגניטיבית – עקרונות ומרכיבי התייחסות

הקניית ידע תיאורטי ויישומי בתחום הפישוט הלשוני

התנסות מונחית בביצוע הנגשה לשונית

סוגיות משפטיות ואתיות בהנגשה לשונית

אנשי לשון (בלשנים, עורכים לשוניים), אנשי מקצוע ממקצועות החינוך והרווחה, עובדים סוציאליים ו/או ממקצועות הבריאות מוזמנים לקחת חלק בהכשרה מקצועית זו.

ההשתתפות בקורס (למי שאינו בעל תואר אקדמי מתחום הלשון) מותנית בהצלחה בבחינת ידע בתחום השפה. לכלל המועמדים יערך ראיון קבלה. יתרון לבעלי היכרות קודמת עם אוכלוסיות של אנשים עם מוגבלות בהבנת שפה.

**רכזות הקורס:**

רכזת אקדמית – פרופ' שירה ילון חיימוביץ

רכזת מקצועית – אורנית אבידן זיו

**תעודה:**

למסיימי הקורס בהצלחה תוענק תעודת מפשט לשוני שפתי על ידי האגף להכשרה מקצועית במשרד העבודה, הרווחה והשירותים החברתיים.

הקורס נבנה ופותח כחלק מהתכנית 'נגישות היא לא רק רמפה', של ישראל מעבר למוגבלות ג'וינט ישראל. בשיתוף עם האגף להכשרה מקצועית במשרד העבודה, הרווחה והשירותים החברתיים.

ועדת ההיגוי לפיתוח הקורס כללה נציגים של ישראל מעבר למגבלות – ג'וינט ישראל, נציבות שוויון זכויות לאנשים עם מוגבלות – משרד המשפטים, קרן שלם, הקרן לפיתוח שירותים לנכים, ביטוח לאומי ואגף קהילה בכיר, מנהל מוגבלויות, משרד העבודה, הרווחה והשירותים החברתיים.

הקורס מוכר כקורס במסלול אישי למרפאים בעיסוק ולקלינאי תקשורת העובדים במשרד החינוך

מועד פתיחת הקורס

10 נובמבר 2021

פורמט הקורס: שילוב בין סיורים פרונטליים ולמידה בזום

לפרטים נוספים:

08-6409757

בין השעות 08:00-16:00

\* המכללה שומרת לעצמה את הזכות לערוך שינויים בתכנית הקורס.